UREKA ควักเงิน 50 ลบ.ซื้อกิจการ “บีเอสมายโคฯ” รุกธุรกิจผลิตสารชีวภัณฑ์หนุนรายได้โตแกร่ง
UREKA ควักเงิน 50 ลบ.ซื้อกิจการ “บีเอสมายโคฯ” รุกธุรกิจผลิตสารชีวภัณฑ์หนุนรายได้โตแกร่ง
UREKA ควักเงิน 50 ลบ.ซื้อกิจการ “บีเอสมายโคฯ” รุกธุรกิจผลิตสารชีวภัณฑ์หนุนรายได้โตแกร่ง
12 มิ.ย. 2562

นายลิศพัทธ์ ใคร่ครวญ กรรมการ บริษัท ยูเรกา ดีไซน์ จำกัด (มหาชน) หรือ UREKA เปิดเผยว่า เมื่อวันที่ 11 มิถุนายน 2562 ที่ผ่านมา คณะกรรมการบริษัทฯ มีมติอนุมัติเข้าลงทุนใน บริษัท บีเอส มายโค ไบโอเทค จำกัด ซึ่งดำเนินธุรกิจเกี่ยวกับนวัตกรรมผลิตสารชีวภัณฑ์เพื่อกำจัดผักตบชวา และได้ผ่านการวิจัยและพัฒนาเรียบร้อยแล้ว มูลค่าลงทุน 50 ล้านบาท โดยปัจจุบันบริษัทฯดังกล่าว อยู่ระหว่างการก่อสร้างโรงงานไปแล้วกว่า 60% ในอำเภอกำแพงแสน จังหวัดนครปฐม คาดว่าจะแล้วเสร็จภายในไตรมาส 3/62
“การเข้าลงทุนบริษัทดังกล่าวถือว่าเป็นโอกาสทางการลงทุน ซึ่งคาดว่าจะมีส่วนสำคัญในการผลักดันรายได้ของบริษัทฯให้ขยายตัวได้ตามเป้าหมาย คือการเพิ่มสัดส่วนของลูกค้าภาครัฐ” นายลิศพัทธ์ กล่าว
นายลิศพัทธ์ กล่าวอีกว่า ที่ผ่านมาสัดส่วนรายได้ของ UREKA กระจุกตัวในกลุ่มลูกค้าเอกชน ทำให้ธุรกิจมีความผันผวนตามภาวะเศรษฐกิจ การเข้าลงทุนใน บริษัท บีเอส มายโค ไบโอเทค จำกัด ถือเป็นจุดเริ่มต้นของการขยายฐานงานภาครัฐ ซึ่งมั่นใจว่าจะช่วยผลักดันผลการดำเนินงาน ของบริษัทฯเติบโตได้อีก ทั้งยังเป็นการกระจายความเสี่ยงของธุรกิจอีกทางหนึ่ง